# Dieta atlàntica del sud d'Europa

La dieta atlàntica (portuguès: dieta atlântica, gallec: dieta atlántica) és el conjunt d'hàbits alimentaris tradicionals dels pobles de Galícia i Portugal, al nord-oest de la península Ibèrica. Principalment inclou aliments no processats, fruites i verdures, fruita seca, pa integral, peix, lactis, ous, oli d'oliva i ocasionalment carn vermella i vi. S'assembla a la dieta mediterrània, atès que totes dues posen èmfasi a evitar els aliments processats. Ara bé, la dieta atlàntica incorpora més peix, llet, patata, pa, carn vermella i carn de porc; mentre que la dieta mediterrània conté més pasta, fesols i llavors, i prioritza els greixos saludables de l'oli d'oliva verge extra als greixos de peixos com el verat, la sardina i el salmó.

## Nom

A vegades, segons el context, s'hi fa referència com a «dieta atlàntica portuguesa» (portuguès: dieta atlântica portuguesa, gallec: dieta atlántica portuguesa), «dieta atlàntica gallega» (portuguès: dieta atlântica galega, gallec: dieta atlántica galega), «dieta gallega» (portuguès: dieta galega, gallec: dieta galega) o fins i tot «dieta atlàntica del sud d'Europa» (portuguès: dieta atlântica do sul da Europa, gallec: dieta atlántica do sur de Europa, anglès: Southern European Atlantic diet).

## Dieta

La dieta atlàntica implica un alt consum de peix, mol·luscs, crustacis, verdures, patates, pa, cereals, fruites, castanyes, llegums, mel, fruita seca i oli d'oliva. Així mateix, permet un consum mitjà de vi, llet, formatge, ous, carn de porc i carn de vedella. En general, hi ha un baix consum de carns greixoses, dolços i refrescs, o directament és nul.

## Efectes en la salut

Un estudi del Journal of the American Medical Association va arribar a la conclusió que seguir sis mesos la dieta atlàntica provoca una disminució significativa del risc de desenvolupar la síndrome metabòlica, cosa que pot englobar obesitat, pressió arterial alta, nivells alts de sucre en la sang, triglicèrids o colesterol, i que pot conduir al desenvolupament de malalties cardiovasculars i diabetis tipus 2. Un altre estudi, aquest difós a Molecular Psychiatry, va resoldre que la dieta atlàntica reduïa el risc de tenir depressió. Un treball publicat pel European Journal of Preventive Cardiology va extreure de l'anàlisi de la dieta atlàntica la conclusió que reduïa les possibilitats de mort per totes les causes, tant les motivades per malalties cardiovasculars com les produïdes pel càncer.

## Impacte cultural

Per la salubritat que la caracteritza, la dieta atlàntica és un factor de forta atracció del turisme a Europa, igual que la dieta mediterrània. El 2021, una ressenya de la publicació científica Minerva Endocrinology va descriure-la així: «Més que una dieta, és un estil de vida en què sempre tenen cabuda l'exercici físic, les tècniques culinàries simples, el respecte per les tradicions i el plaer de menjar acompanyats».

## Referències

* ↑ Rizzo, Natalie. «The Atlantic diet is the new rival to the Mediterranean diet. Which one is better for you?». Today, 12-02-2024.
* ↑ Álvarez, Paz «La dieta atlántica, la que comen los gallegos y puede copiar el resto de España» (en castellà). El País [Madrid], 19-04-2023 [Consulta: 3 setembre 2024].
* 1 2 «Meet the Atlantic diet: The Mediterranean diet’s neighbor—with an added benefit». Fortune, 16-02-2024.
* ↑ «The Atlantic diet — could this be the healthiest way to eat?». , 16-02-2024.
* 1 2 «What is the Atlantic diet? How a Spanish, Portuguese-inspired diet could reduce metabolic syndrome risk». ABC News, 15-02-2024.
* ↑ «A cousin to the Mediterranean diet: The Atlantic diet explained». CNN, 13-02-2024.
* ↑ «Is the Atlantic diet the new Mediterranean miracle?». Longevity Technology. [Consulta: 16 febrer 2024].
* 1 2 «Is the Atlantic diet ready to challenge the Mediterranean for health honors?». , 14-02-2024.
* ↑ «What’s the Atlantic diet? A variation on Mediterranean eating shows benefits.». , 19-02-2024.
* 1 2 Oliveira, Simão Pedro Ravara de «La gastronomía como atractivo turístico primario de un destino: el turismo gastronómico en Mealhada - Portugal» (en castellà). Estudios y perspectivas en turismo [Buenos Aires], 20, 3, 2011, pàg. 738-752. ISSN: 1851-1732 [Consulta: 3 setembre 2024].
* ↑ Leis Trabazo R, de Lamas Pérez C, Castro Pérez X, Solla P. Dieta atlántica. Nutrición y gastronomía en Galicia [Atlantic diet. Nutrition and gastronomy in Galicia]. Nutr Hosp. 2019 Jul 2;36(Spec No1):7-13. Spanish. doi: 10.20960/nh.02686. PMID: 31232586.
* 1 2 Tejera-PéRez, Cristina; SáNchez-Bao, Ana; Bellido-Guerrero, Diego; Casanueva, Felipe F. «The Southern European Atlantic diet». Minerva Endocrinology, 46, 2, 6-2021. DOI: 10.23736/S2724-6507.20.03381-7.
* ↑ Gil, Rebeca. «La dieta gallega: el secret de la longevitat». Diari de Girona, 21-01-2024. [Consulta: 3 setembre 2024].
* ↑ «A dieta atlántica tamén existe» (en gallec). Boísimo. Cultura Gastronómica, 23-05-2022. [Consulta: 3 setembre 2024].
* ↑ LaMotte, Sandee. «É prima da dieta mediterrânica e é tradicional do norte de Portugal e do noroeste de Espanha: a dieta atlântica explicada» (en portuguès). CNN Portugal, 21-04-2024. [Consulta: 3 setembre 2024].
* ↑ Garone, Sarah. «Should You Try the Atlantic Diet? Here’s What Experts Say About Its Health Benefits» (en anglès). Health.com.
* ↑ «Atlantic diet may help prevent metabolic syndrome». Medical News Today, 14-02-2024.
* ↑ Cambeses-Franco, Cristina. «Traditional Atlantic Diet and Its Effect on Health and the Environment». JAMA Network Open, 07-02-2024.
* ↑ «Move over, Mediterranean diet. The Atlantic diet is here. Foods, health benefits, explained». , 13-02-2024.
* ↑ Ortolá, Rosario. «The Southern European Atlantic diet and depression risk: a European multicohort study». Nature. Molecular Psychiatry, 23-06-2023.